U.S. Department of Labor 

 Wage and Hour Division 

 (May 2008) 

Daim Ntawv Qhia #49: Txoj Cai Tiv Thaiv Cov Neeg Ua Zog Tu Thiab Sau Qoob Loo Uas 

Nyob Deb Thiab Nyob Ze Tuaj 

Txoj Cai Tiv Thaiv Cov Neeg Ua Zog Tu Thiab Sau Qoob Loo Uas Nyob Deb Thiab Nyob Ze Tuaj yog tsim 

los thiv thaiv cov neeg ua hauj lwm los sis ua zog hauv liaj teb uas nyob deb thiab ze tuaj ua zog kom tau txais 

cov nqi them ua zog, vaj tsev nyob, kev thauj mus ua teb, kev qhia txog ua zog thiab kev teev ntaub ntawv kaws 

tseg. Tsab cai no khoo kom cov lag luam nrhiav thiab txais neeg ua zog yuav tsum tau mus zwn npe thiab ua 

ntaub ntawv hauv U. S. Department of Labor (DOL). 

Kev Ua Ntaub Ntawv Thiab Zwm Npe Rau Cov Lag Luam Nrhiav thiab Txais Neeg Ua Zog 

Ib tus neeg ua lag luam nrhiav thiab txais neeg ua zog yog ib tus uas tau txais nyiaj los ntawm cov tswv teb, los 

sis tau cog lus yuav tau txais nyiaj, nrhiav neeg ua zog, yaum neeg ua zog, txais neeg ua zog, coj neeg mus ua 

zog los sis thauj neeg ua zog, los sis muab vaj tsev rau lawv nyob. Cov tswv teb, koom haum ua teb, thiab lawv 

cov neeg dhia dej num yuav tsis cuam tsuam nrog cov lag luam nrhiav thiab txais neeg ua zog. 

Ua ntej ib lub lag luam nrhiav thiab txais neeg ua zog los dhia tej dej num, nws yuav tsum tau mus ua ntaub 

ntawv zwm npe rau hauv U. S. Department of Labor thiab tau txais ib daim ntawv tso cai los ua tej dej num 

ntawv thiaj ua tau. Ib tus tswv cuab lag luam nrhiav thiab txais neeg ua zog yuav tsum tau kev tso cai ua ntej 

uas yuav muab vaj tsev rau cov neeg ua zog nyob los sis siv tsheb thauj lawv mus ua zog thiaj ua tau. Ib tus tub 

txib los sis neeg dhia dej num rau lub lag luam nrhiav thiab txais neeg ua zog yuav tsum tau mus ua ntaub 

ntawv zwm npe rau hauv U. S. Department of Labor. Daim ntawv yuav coj los sau mus thov ntaub ntawv 

nrhiav thiab txais neeg muaj nyob rau hauv cov chaw hauj lwm tsoom fwv State Employment Service. 

Cov tswv cuab lag luam nrhiav thiab txais neeg ua zog thiab lawv cov tub txib yuav tsum nqa daim ntawv tso 

cai nrog lawv thiab muab qhia tau rau lwm tus saib xws li cov neeg ua zog, tswv teb, koom haum ua teb, thiab 

txhua tus neeg ua cov lag luam nrhiav thiab txais neeg ua zog dhia dej num nrog. 

Cov tswv teb, koom haum ua teb, thiab lawv cov tub txib tsis yog cov neeg ua lag luam nrhiav thiab txais neeg 

ua zog. Lawv tsis raug mus muab ntaub ntawv zwm npe. Ua ntej lawv ua tej dej num xws li cov lag luam 

nrhiav thiab txais neeg ua zog, lawv yuav tsum tau ua ntaub ntawv zwm npe rau hauv U. S. Department of 

Labor thiab tso cai ua rau tej dej num uas lawv ua. Yog xav paub txog cov ntawv tso cai seb puas yog tiag, hu 

rau Wage and Hour Divsions tus xov tooj hu dawb 1-866-4USWAGE (1-866-487-9243). 

Nqi Zog 

Cov koom haum ua teb, cov tswv teb, thiab cov lag luam nrhiav thiab txais neeg ua zog yuav tsum them cov 

neeg ua zog cov nqi zog thaum txog caij them, muab daim ntawv qhia nyiaj (tw tshev) uas qhia txog cov nqi 

zog, nyiaj txiav tawm, yog vim li cas thiaj txiav tawm, thiab tau li cas. 

Vaj Tsev Muab Rau Neeg Ua Zog Nyob 

Ib tug tswv tsev los sis koom haum uas yog tus tswv los sis saib xyuas cov tsev muab rau neeg ua zog nyob 

yuav tsum tau ua raws li kev cai tsoom fwv qib siab thiab hauv lub xeev kom muaj kev noj qab haus huv. Ib 

FS 49-HMN
daim ntawv qhia txog kev nyob hauv lub tsev yuav tsum tau muab dai los sis rhais rau ib qho chaw kom pom 

los sis yuav tsum muab rau cov neeg ua zog. 

Kev Thauj Neeg Ua Zog 

Cov koom haum ua teb, tswv teb, thiab cov tswv cuab lag luam nrhiav thiab txais neeg ua zog yuav tsum saib 

xyuas cov tsheb uas siv thauj neeg ua zog los sis tsim ua rau thauj neeg ua zog kom muaj pab kas phais raws li 

kev cai, tus tsav tsheb yuav tsum muas ntaub ntawv raws kev cai, thiab cov tsheb ruaj khov kho raws li kev cai 

tsoom fwv qib siab thiab hauv lub xeev. 

Qhia Txog Kev Ua Zog 

Cov koom haum ua teb, tswv teb, thiab cov tswv cuab lag luam nrhiav thiab txais neeg ua zog yuav tsum tau 

qhia cov neeg ua zog nyob deb thiab ze tuaj kom paub txog yam zog lawv yuav ua, xws li hom zog dab tsi, nqi 

them ua zog npaum cas, yuav ua zog ntev npaum li cas, puas muaj pab kas phais raug mob los sis poob hauj 

lwm. 

Cov koom haum ua teb, tswv teb, thiab cov tswv cuab lag luam nrhiav thiab txais neeg ua zog yuav tsum tau 

muab ib daim ntawv qhia txog cov kev ua zog rau cov neeg ua zog nyob deb tuaj thaum lub sij hawm mus 

nrhiav lawv los ua zog. Yuav tsum tau qhia rau cov neeg ua zog nyob ze tuaj ib yam nkaus thaum txais lawv ua 

zog thiab muab daim ntawv qhia yuav zog rau lawv yog tias lawv xav tau. Cov pab kas phais raug mob thaum 

ua hauj lwm yuav tsum tau qhia rau ib daim ntawv thiab muab rau txhua tus neeg ua zog. Cov ntaub ntawv 

yuav tsum sau ua lus Askiv, lus Mev, los sis lwm yam lus uas cov neeg ua zog tau taub zoo. Cov neeg ua zog 

nyob deb thiab ze tuaj muaj cai yuav tau txais cov ntaub ntawv qhia txog ua zog thaum ntiav lawv ua zog. 

Cov koom haum ua teb, tswv teb, thiab cov tswv cuab lag luam nrhiav thiab txais neeg ua zog yuav tsum tau dai 

daim ntawv qhia txog txoj cai Tiv Thaiv Cov Neeg Ua Zog Tu Thiab Sau Qoob Loo Uas Nyob Deb Thiab Ze 

Tuaj kom cov neeg ua zog pom (daim ntawv no muaj nyob ntawm Wage and Hour Division). 

Kev Khaws Ntaub Ntawv Ua Zog 

Cov koom haum ua teb, tswv teb, thiab cov tswv cuab lag luam nrhiav thiab txais neeg ua zog yuav tsum teev 

thiab khaws cov ntaub mtawv them nqi zog ntawv txhua tus neeg ua zog; tsis tas li ntawm, cov lag luam nrhiav 

thiab txais neeg ua zog yuav tsum muab cov ntaub ntawd them nqi zog rau lwm twm tswv lag luam nrhiav thiab 

txais neeg ua zog, cov tswv teb, los sis koom haum ua teb thaum cov lag luam nrhiav thiab txais neeg ua zog tau 

xa neeg ua zog mus ua zog rau cov tswv ntawv. 

Lwm Yam Kev Tswj Fwm 

Cov tswv nrhiav thiab txais neeg ua zog yuav tsum tau ua raws li kev cog lus tseg los ntawm cov tswv teb thiab 

cov koom haum ua teb. 

Nqe Kev Cai Tsis Cuam Tsuam Nrog Tswv Teb 

Txoj cai no yuav tsis raug rau qee tus tswv thiab koom haum, xws li lag luam me, ua noob qoob loo los sis ua 

yub, cov luam yeeb, koom haum sawv cev neeg ua zog, thiab lawv cov neeg sawv cev. 

Kev Tswj Fwm Txoj Cai 

The Wage and Hour Division of the U. S. Department of Labor yog tswj fwm txoj cai Tiv Thaiv Cov Neeg Ua 

Zog Tu Thiab Sau Qoob Loo Uas Nyob Deb Thiab Nyob Ze Tuaj. Thaum lub cai tuaj mus kuaj teb, cov neeg 
tswj cai hauv Wage and Hour yuav nkag mus rau cov teb thiab kuaj (tag nro cov tsheb thauj neeg ua zog thiab 

vaj tsev muab rau neeg ua zog nyob), saib cov ntaub ntawv them nqi zog, thiab nrog cov neeg ua zog tham seb 

cov tswv ntiav neeg ua zog puas ua raws li txoj cai. Cov neeg kuaj teb yuav qhia cov tswv ntiav neeg ua zog 

uas tau ua txhaum txoj cai kom hloov mus ua raws li txoj cai. 

Kev txhaum txoj cai muaj xws li kev nplua mus txog $1,000 rau ib qho kev txhaum, thiab kev txhaum cai rau 

cov tswv cuab lag luam nrhiav thiab txais neeg ua zog, lawv cov ntaub ntawv tso cai ntiav neeg ua zog yuav tau 

raug tshem tawm. Kev txhaum cai ua tsis raws li txoj cai kuj yuav raug kev nplua los sis raug txim mus kaw 

nkuaj. Los daws cov kev txhaum txoj cai, the Secretary of Labor kuj yuav tau coj mus hais hauv tsev tu plaub 

ntug kom khoo cov neeg ua txhaum txoj cai kom tsis txhob yuam cai thiab kuj yuav tsub txim raug kaw nkuaj. 

Hauv tsev tu plaub ntug kuj yuav nplua mus txog li $10,000 thiab raug kaw nkuaj mus txog 3 xyoos. 

Tsis tas li ntawv, cov neeg ua zog muaj cai mus foob rau hauv tsev tu plaub ntug kom tau lawv tej nqi nplua los 

sis nqi hu plig. 

Lwm Yam Kev Qhia 

Yog xav tau los sis muab cov ntaub ntawv ua lag luam nrhiav thiab txais neeg ua zog, mus cuag cov chaw hauj 

lwm State Employment Services, muaj nyob rau hauv phau ntawv xov tooj txog tsoom fwv hauv lub xeev, los 

sis cov chaw Wage and Hour Division, muaj nyob hauv phau ntawv xov tooj tsoom fwv qib siab uas yog Labor 

Department. 

Xav paub tau ntxiv txog txoj cai Tiv Thaiv Cov Neeg Ua Zog Tu Thiab Sau Qoob Loo Uas Nyob Deb Thiab 

Nyob Ze Tuaj los yog lwm yam xws li, kev koom tes nrog lwm tus neeg ntiav cov neeg ua zog, txoj cai Them 

Nqi Kom Ncaj Ncees Rau Kev Ua Hauj Lwm tus nqi ua zog, kev them nqi tshaj, thiab kev ntiav me nyuam yaus 

ua zog, mus saib rau ntawm qhov web site: www.wagehour.dol.gov thiab / los sis hu rau Wage-Hour tus xov 

tooj dawb, thaum 8 teev sawv ntxov mus txog 5 teev tsaus ntuj nyob rau lub sij hawm ntawm koj, 1-866-4USWAGE (1-866-487-9243). Tsab cai Tiv Thaiv Cov Neeg Ua Zog Tu Thiab Sau Qoob Loo Uas Nyob Deb Thiab 

Nyob Ze Tuaj muaj nyob rau 29 U.S.C. §1801 et seq. Kev cai tsoom fwv qib siab tau sau tsab cai Tiv Thaiv 

Cov Neeg Ua Zog Tu Thiab Sau Qoob Loo Uas Nyob Deb Thiab Nyob Ze Tuaj muaj nyob rau 29 CFR Part 

500. 

The Department of Labor muab cov kev qhia no los txhawb kom txhua tus muaj thiab tau kev pab. Cov phau 

ntawv no tsuas yog cob qhia xwb, tsis yog li cov nqe lus teev rau hauv txoj cai. 

U.S. Department of Labor

Frances Perkins Building 

200 Constitution Avenue, NW

Washington, DC 20210 

1-866-4-USWAGE

 TTY: 1-866-487-9243

Hu Rau Peb

WHD Fact Sheet #49 

The Migrant and Seasonal Agricultural Worker Protection Act 

Revised May 2008